Komin er nýjung á síðuna fyrir kaupendur . Hægt er að sjá nánari útlistun á gjöldum og ýmsum upplýsingum bakvið reikninga . Þetta er fundið með því að fara í Kaupendur - > Reikningar og smella á “ Sjá nánar ” hjá einhverjum reikningi . Þar er tafla sem heitir Gjöld á fisktegund og þar er hægt að sjá nákvæmlega gjöld per hverja fisktegund fyrir sig . Ef smellt er á “ Skoða færslur ” opnast gluggi þar sem sýnt er hvert einasta gjald sem er sett á þessa fisktegund á þessum reikning . Margt annað er að sjá á þessari síðu , eins og t.d. greiðsludaginn , skiptingu á fisktegundum , önnur gjöld , greiðslustöðu og hversu mikið er eftir að borga . Einnig er hægt að sækja PDF útgáfu af reikningnum með því að smella á Sækja PDF þarna neðst . Við hvetjum kaupendur til að skoða þetta og annað á vefsíðunni . Við höfum verið að bæta hana og breyta til að viðskiptavinir okkar geti betur glöggvað sig á viðskiptum sínum við okkur . Nýja kerfið er öðruvísi uppbyggt en gamla kerfið og stundum erfitt að hafa hlutina nákvæmlega eins , en möguleikarnir eru margfalt meiri . Með tímanum stefnum við á að upplýsingar og listar á síðunni verði mun betri og öflugri en áður . Við vonum að þetta geti nýst ykkur vel ! Smellið á “ Lesa meira ” til að sjá stóra mynd af síðunni . Hann verður sendur í tölvupósti . Kaupendur geta skráð netfang þess eða þeirra ( komma á milli ) sem eiga að fá reikninginn í einkaaðgangum undir “ Stillingar ” hér á vefsíðu RSF eða sent á RSF ( rsf@rsf.is ) . Reikningurinn mun verða sendur á þau netföng um leið og hann er útbúinn . Einnig er hægt að nálgast reikninginn í einkaaðganginum . RSF bendir kaupendum , sem hafa ekki einkaaðgang nú þegar , að sækja um hann . Þeir sem vilja fá reikninginn sendan í bréfapósti áfram geta fengið það gegn gjaldi . Athugasemd vegna frumvarps um stjórn fiskveiða Íslenskir fiskmarkaðir hafa verið leiðandi afl í frjálsri verðmyndun á fiski og stuðlað að verulegri verðmætaukningu . Það verð sem þar myndast er notað sem grunnur til útreiknings uppgjörs hjá fjölda aðila tengdum sjávarútvegi . Undirrituðum finnst í hæsta máta óeðlilegt að almennt lætur frumvarpið sig ekkert varða starfsemi íslenskra fiskmarkaða í ljósi umfangs þeirra . Á árinu 2011 voru seld 91 þúsund tonn af bolfiski í gegnum íslenska fiskmarkaði fyrir rúma 26 milljarða króna . Fiskmarkaðirnir eru 14 fyrirtæki á tæplega 30 stöðum í kringum landið . Hjá þeim starfa vel á annað hundrað starfsmenn og þjónustufyrirtæki við starfsemi þeirra eru mýmörg . Með pottum og byggðakvóta , þar sem fiski er vísað fram hjá eðlilegri verðmyndun , er vegið að starfssemi fiskmarkaðanna . Skamkvæmt fjölmörgum úttektum og álitsgerðum um frumvörpin kemur fram að þau muni hafa hvað neikvæðust áhrif á tiltekin útgerðarflokk þ.e. minni og meðalstórar útgerðir sem ekki eiga beina aðild að fiskvinnslu . Þessar útgerðir eru og hafa verið þau fyrirtæki sem hafa lagt til drjúgan hluta þess afla sem seldur er á íslenskum fiskmörkuðum . Undirritaðir gera það að tillögu sinni að allur fiskur sem veiddur er af kvóta úthlutuðum til rannsókna , fræðslu , strandveiða , sjóstangveiðimóta og frístundaveiða fari skilyrðislaust til uppboðs á fiskmarkaði . Mikilvægt er að átak verði gert í samræmingu á vigtun alls sjávarafla m.a. með því að allur afli verði veginn með sama hætti innanlands . Páll Ingólfsson framkvæmdastjóri Fiskmarkaðs Íslands hf